ddrg/super_eurlex huggingface dataset:
LT Europos Sąjungos oficialusis leidinys C 46/45

2014 m. gruodžio 11 d. Bendrojo Teismo sprendimas byloje Coca-Cola/VRDT – Mitico (Master)

(Byla T-480/12) (1)

((Bendrijos prekių ženklas - Protesto procedūra - Vaizdinio Bendrijos prekių ženklo „Master“ paraiška - Ankstesni vaizdiniai Bendrijos prekių ženklai „Coca-Cola“ ir ankstesnis vaizdinis nacionalinis prekių ženklas C - Santykinis atmetimo pagrindas - Reglamento (EB) Nr. 207/2009 8 straipsnio 5 dalis - Žymenų panašumas - Įrodymai apie prašomo įregistruoti prekių ženklo komercinį naudojimą))

(2015/C 046/55)

Proceso kalba: anglų

Šalys

Ieškovė: The Coca-Cola Company (Atlanta, Džordžija, Jungtinės Amerikos Valstijos), atstovaujama baristerio S. Malynicz, solisitorių D. Stone, L. Ritchie ir baristerio S. Baran

Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Crespo Carrillo

Kita procedūros VRDT apeliacinėje taryboje šalis, įstojusi į bylą Bendrajame Teisme: Modern Industrial & Trading Investment Co. Ltd (Mitico) (Damaskas, Sirija), atstovaujama advokato A. I. Malami

Dalykas

Ieškinys dėl 2012 m. rugpjūčio 29 d. VRDT antrosios apeliacinės tarybos sprendimo (byla R 2156/2011-2), susijusio su protesto procedūra tarp The Coca-Cola Company ir Modern Industrial & Trading Investment Co. Ltd (Mitico).

Rezoliucinė dalis

1. Panaikinti 2012 m. rugpjūčio 29 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 2156/2011-2).

2. VRDT padengia savo ir The Coca-Cola Company patirtas bylinėjimosi išlaidas.

3. Modern Industrial & Trading Investment Co. Ltd (Mitico) padengia savo bylinėjimosi išlaidas.

(1) OL C 26, 2013 1 26.
2018 m. lapkričio 21 d. Bendrojo Teismo sprendimas byloje Stichting Greenpeace Nederland ir PAN Europe / Komisija

(Byla T-545/11 RENV) (1)

((Galimybė susipažinti su dokumentais - Reglamentas (EB) Nr. 1049/2001 - Dokumentai, susiję su pirmuoju leidimu pateikti rinkai veikliąją medžiagą „glifosatą“ - Dalinis atsisakymas leisti susipažinti su dokumentais - Trečiųjų asmenų komercinių interesų apsaugos išimtis - Reglamento Nr. 1049/2001 4 straipsnio 5 dalis - Viršesnis viešasis interesas - Reglamentas (EB) Nr. 1367/2006 - Reglamento Nr. 1367/2006 6 straipsnio 1 dalis - Direktyva 91/414/EEB))

(2019/C 35/20)

Proceso kalba: anglų

Šalys

Ieškovės: Stichting Greenpeace Nederland (Amsterdamas, Nyderlandai), Pesticide Action Network Europe (PAN Europe) (Briuselis, Belgija), atstovaujamos advokatų B. Kloostra ir A. van den Biesen

Atsakovė: Europos Komisija, atstovaujama A. Buchet, P. Ondrůšek ir L. Pignataro-Nolin

Ieškovės pusėje į bylą įstojusi šalis: Švedijos Karalystė, atstovaujama A. Falk, C. Meyer-Seitz, H. Shev, L. Swedenborg ir F. Bergius

Atsakovės pusėje į bylą įstojusos šalys: Vokietijos Federacinė Respublika, atstovaujama T. Henze ir D. Klebs, European Chemical Industry Council (Cefic) (Briuselis), Association européenne pour la protection des cultures (ECPA) (Briuselis), atstovaujamos advokatų I. Antypas ir D. Waelbroeck, CropLife International AISBL (CLI) (Briuselis), atstovaujama advokatų R. Cana ir E. Mullier, baristerio D. Abrahams, CropLife America Inc. (Vašingtonas, Jungtinės Valstijos), National Association of Manufacturers of the United States of America (NAM), (Vašingtone) ir America Chemistry Council Inc. (ACC) (Vašingtonas), iš pradžių atstovaujamos advokatų M. Abenhaïm ir K. Nordlander, vėliau advokato K. Nordlander ir solisitorės M. Zdzieborska, galiausiai – advokatų K. Nordlander ir Y.-A. Benizri bei solisitorės M. Zdzieborska, ir European Crop Care Association (ECCA) (Briuselis), atstovaujama advokato S Pappas

Dalykas

SESV 263 straipsniu grindžiamas prašymas, kuriuo siekiama panaikinti 2011 m. rugpjūčio 10 d. Komisijos sprendimą neleisti susipažinti su Vokietijos Federacinės Respublikos, valstybės narės pranešėjos, pagal 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (OL L 230, 1991, p. 1; 2004 m. specialusis leidimas lietuvių k., 3 sk., 11 t., p. 332) parengto veikliosios medžiagos „glifosato“ vertinimo ataskaitos projekto 4 tomu.

Rezoliucinė dalis

1. Atmesti ieškinį.

2. Priteisti iš Stichting Greenpeace Nederland ir Pesticide Action Network Europe (PAN Europe) bylinėjimosi išlaidas.

3. Švedijos Karalystė ir Vokietijos Federacinė Respublika padengia savo bylinėjimosi išlaidas.

(1) OL C 355, 2011 12 3.
LT Europos Sąjungos oficialusis leidinys C 48/31

2015 m. gruodžio 16 d. Bendrojo Teismo sprendimas byloje Japan Airlines/Komisija

(Byla T-36/11) (1)

((Konkurencija - Karteliai - Europos krovininio oro transporto rinka - Susitarimai ir suderinti veiksmai, susiję su įvairiais kainos už krovinių vežimo oro transportu paslaugas elementais (papildomas kuro apmokestinimas, papildomos saugumo rinkliavos, atsisakymas mokėti komisinius už papildomą apmokestinimą) - SESV 101 straipsnis, EEE susitarimo 53 straipsnis ir Bendrijos ir Šveicarijos susitarimo dėl oro transporto 8 straipsnis - Pareiga motyvuoti))

(2016/C 048/35)

Proceso kalba: anglų

Šalys

Ieškovė: Japan Airlines Co. Ltd, buvusi Japan Airlines International Co. Ltd (Tokijas, Japonija), atstovaujama advokatų J.-F. Bellis, K. Van Hove ir solisitoriaus R. Burton

Atsakovė: Europos Komisija, atstovaujama iš pradžių N. von Lingen ir S. Noë, vėliau S. Noë ir J. Bourke, ir galiausiai A. Dawes, padedamų baristerio J. Holmes

Dalykas

Prašymas panaikinti 2010 m. lapkričio 9 d. Komisijos sprendimą C(2010) 7694 final dėl procedūros pagal SESV 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (byla C/39258 – Krovininis oro transportas) ir, nepatenkinus šio prašymo, sumažinti ieškovei ir Japan Airlines Corp. skirtos baudos dydį.

Rezoliucinė dalis

1. Panaikinti 2010 m. lapkričio 9 d. Komisijos sprendimą C(2010) 7694 final dėl procedūros pagal SESV 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (byla COMP/39258 – Krovininis oro transportas), kiek jis susijęs su Japan Airlines Co. Ltd ir Japan Airlines Corp.

2. Atmesti likusią ieškinio dalį.

2. Europos Komisija padengia savo ir Japan Airlines Co. Ltd patirtas bylinėjimosi išlaidas.

(1) OL C 80, 2011 3 12.
LT Europos Sąjungos oficialusis leidinys C 213/25

2015 m. gegužės 12 d. Bendrojo Teismo sprendimas byloje Technion ir Technion Research & Development Foundation/Komisija

(Byla T-480/11) (1)

((Galimybė susipažinti su dokumentais - Reglamentas (EB) Nr. 1049/2001 - Dokumentai, į kuriuos atsižvelgiama atliekant tam tikrų tyrimo sutarčių, sudarytų pagal Šeštąją pamatinę mokslinių tyrimų, technologijų plėtros ir demonstravimo veiklos programą, vykdymo finansinį auditą - Atsisakymas sudaryti galimybę susipažinti - Išimtis, susijusi su inspekcijų, tyrimų ir audito tikslų apsauga - Pareiga konkrečiai ir individualiai išnagrinėti - Svarbesnis visuomenės interesas))

(2015/C 213/45)

Proceso kalba: prancūzų

Šalys

Ieškovės: Technion – Israel Institute of Technology (Haifa, Izraelis) ir Technion Research & Development Foundation Ltd (Haifa, Izraelis), atstovaujamos iš pradžių advokatų D. Grisay ir D. Piccininno, vėliau – advokatų D. Grisay ir C. Hartman

Atsakovė: Europos Komisija, atstovaujama iš pradžių P. Costa de Oliveira ir C. ten Dam, vėliau – F. Clotuche-Duvieusart

Dalykas

Prašymas panaikinti 2011 m. birželio 30 d. Komisijos sprendimą, kuriuo atsisakoma suteikti Technion – Israel Institute of Technology galimybę susipažinti su dokumentais, į kuriuos atsižvelgiama atliekant tam tikrų tyrimo sutarčių, sudarytų pagal Europos bendrijos šeštąją pamatinę mokslinių tyrimų, technologijų plėtros ir demonstravimo veiklos programą, prisidedančią prie Europos mokslinių tyrimų srities kūrimo ir naujovių (2002–2006 m.), vykdymo finansinį auditą.

Rezoliucinė dalis

1. Atmesti ieškinį.

2. Priteisti iš Technion – Israel Institute of Technology ir Technion Research & Development Foundation Ltd bylinėjimosi išlaidas.

(1) OL C 340, 2011 11 19.
LT Europos Sąjungos oficialusis leidinys C 46/43

2014 m. gruodžio 12 d. Bendrojo Teismo sprendimas byloje Banco Privado Português ir Massa Insolvente do Banco Privado Português/Komisija

(Byla T-487/11) (1)

((Valstybės pagalba - Finansų sektorius - Valstybės garantija už banko paskolą - Pagalba, skirta dideliam valstybės narės ekonomikos sutrikimui atitaisyti - SESV 107 straipsnio 3 dalies b punktas - Sprendimas, kuriuo pagalba pripažįstama nesuderinama su vidaus rinka - Valstybės pagalbos, skirtos sunkumų patiriančioms įmonėms sanuoti ir restruktūrizuoti, gairės - Atitiktis Komisijos komunikatams dėl pagalbos finansų sektoriui finansinės krizės atveju - Teisėti lūkesčiai - Pareiga motyvuoti))

(2015/C 046/52)

Proceso kalba: portugalų

Šalys

Ieškovės: Banco Privado Português, SA (Lisabona, Portugalija) ir Massa Insolvente do Banco Privado Português, SA (Lisabona), atstovaujamos advokatų C. Fernández Vicién, F. Pereira Coutinho, M. Esperança Pina, T. Mafalda Santos, R. Leandro Vasconcelos ir A. Kéri

Atsakovė: Europos Komisija, atstovaujama L. Flynn ir M. Afonso

Dalykas

Prašymas panaikinti 2010 m. liepos 20 d. Komisijos sprendimą 2011/346/ES dėl valstybės pagalbos C 33/09 (ex NN 57/09, ex CP 191/09), kurią valstybės garantijos forma Portugalija suteikė BPP (OL L 159, 2011, p. 95).

Rezoliucinė dalis

1. Atmesti ieškinį.

2. Banco Privado Português, SA ir Massa Insolvente do Banco Privado Português, SA padengia savo ir Europos Komisijos bylinėjimosi išlaidas.

(1) OL C 340, 2011 11 19.
LT Europos Sąjungos oficialusis leidinys C 279/28

2015 m. liepos 6 d. Bendrojo Teismo sprendimas byloje Prancūzija/Komisija

(Byla T-516/10) (1)

((EŽŪOGF - Orientavimo skyrius - Finansinės paramos sumažinimas - Bendrijos iniciatyvos programa Leader+ - Termino sprendimui priimti nesilaikymas - Esminių procedūrinių reikalavimų pažeidimas))

(2015/C 279/33)

Proceso kalba: prancūzų

Šalys

Ieškovė: Prancūzijos Respublika, iš pradžių atstovaujama E. Belliard, B. Cabouat, G. de Bergues, D. Colas ir C. Candat, po to – D. Colas, C. Candat ir J.-S. Pilczer,

Atsakovė: Europos Komisija, atstovaujama D. Bianchi ir G. von Rintelen

Dalykas

Prašymas panaikinti 2010 m. rugpjūčio 23 d. Komisijos sprendimą C(2010) 5724 galutinis dėl finansinių korekcijų taikymo Europos žemės ūkio orientavimo ir garantijų fondo (EŽŪOGF) Orientavimo skyriaus dalies paramai, suteiktai Bendrijos iniciatyvos programai Nr. CCI 2000.FR.060.PC.001 (Prancūzija – Leader+).

Rezoliucinė dalis

1. Panaikinti 2010 m. rugpjūčio 23 d. Komisijos sprendimą C(2010) 5724 galutinis dėl finansinių korekcijų taikymo Europos žemės ūkio orientavimo ir garantijų fondo (EŽŪOGF) Orientavimo skyriaus dalies paramai, suteiktai Bendrijos iniciatyvos programai Nr. CCI 2000.FR.060.PC.001 (Prancūzija – Leader+).

2. Europos Komisija padengia savo ir Prancūzijos Respublikos patirtas bylinėjimosi išlaidas.

(1) OL C 13, 2011 1 15.
LT Europos Sąjungos oficialusis leidinys C 184/11

2012 m. gegužės 8 d. Bendrojo Teismo sprendimas byloje Yoshida Metal Industry prieš VRDT — Pi Design ir kt. (juodais skrituliais padengtas paviršius)

(Byla T-416/10) (1)

(Bendrijos prekių ženklas - Registracijos pripažinimo negaliojančia procedūra - Vaizdinis Bendrijos prekių ženklas, vaizduojantis juodais skrituliais padengtą paviršių - Techniniam rezultatui pasiekti būtina prekės forma - Reglamento (EB) Nr. 207/2009 7 straipsnio 1 dalies e punkto ii papunktis)

2012/C 184/19

Proceso kalba: anglų

Šalys

Ieškovė: Yoshida Metal Industry Co. Ltd (Tsubame-shi, Japonija), atstovaujama advokatų S. Verea, K. Muraro ir M. Balestriero

Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral

Kitos procedūros VRDT Apeliacinėje taryboje šalys: Pi-Design AG (Triengen, Šveicarija); Bodum France (Neji prie Senos, Prancūzija) ir Bodum Logistics A/S (Bilundas, Danija), atstovaujamos advokato H. Pernez

Dalykas

Ieškinys dėl 2010 m. gegužės 20 d. VRDT Pirmosios apeliacinės tarybos sprendimo (byla R 1237/2008-1), susijusio su registracijos pripažinimo negaliojančia procedūra tarp Pi-Design AG, Bodum France ir Bodum Logistics A/S bei Yoshida Metal Industry Co. Ltd.

Rezoliucinė dalis

1. Panaikinti 2010 m. gegužės 20 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 1237/2008-1).

2. VRDT padengia savo ir Yoshida Metal Industry Co. Ltd. patirtas bylinėjimosi išlaidas.

3. Pi-Design AG, Bodum France ir Bodum Logistics A/S padengia savo bylinėjimosi išlaidas.

(1) OL C 328, 2010 12 4.
LT Europos Sąjungos oficialusis leidinys C 319/13

2011 m. rugsėjo 20 d. Bendrojo Teismo sprendimas byloje Regione autonoma della Sardegna ir kt. prieš Komisiją

(Byla T-394/08, T-408/08, T-453/08 ir T-454/08) (1)

(Valstybės pagalba - Pagalba viešbučių pramonei Sardinijos regione - Sprendimas, kuriuo dalis pagalbos pripažįstama suderinama, o dalis nesuderinama su bendrąja rinka ir kuriuo nurodoma ją susigrąžinti - Nauja pagalba - Pareiga motyvuoti - Teisėtų lūkesčių apsauga - Skatinamasis poveikis - De minimis taisyklė)

2011/C 319/24

Proceso kalba: italų

Šalys

Ieškovės: Regione autonoma della Sardegna (Italija), atstovaujama advokatų A. Fantozzi, P. Carrozza ir G. Mameli (byla T-394/08); SF Turistico Immobiliare Srl (Orzėjus, Italija), atstovaujama advokato L. Marcialis, (T-408/08); Timsas Srl (Arecas, Italija), atstovaujama advokatų D. Dodaro, S. Pinna ir S. Cianciullo, (T-453/08); ir Grand Hotel Abi d’Oru SpA (Olbija), atstovaujama advokatų D. Dodaro, S. Cianciullo ir R. Masuri (T-454/08)

Atsakovė: Europos Komisija, atstovaujama bylose T-394/08 ir T-454/08 E. Righini, D. Grespan ir C. Urraca Caviedes; byloje T-408/08 E. Righini ir D. Grespan; byloje T-453/08, D. Grespan ir C. Urraca Caviedes

Ieškovės pusėje į bylą T-394/08 įstojusios šalys: Selene di Alessandra Cannas Sas (Kaljaris, Italija); HGA Srl (Golfo Aranci, Italija); Gimar Srl (Sasaris, Italija); Coghene Costruzioni Srl (Algheras, Italija); Camping Pini e Mare di Cogoni Franco & C. Sas (Kvartu Sant’Elena, Italija); Immobiliare 92 Srl (Arcakena, Italija); Gardena Srl (Santa Tereza di Galūra, Italija); Hotel Stella 2000 Srl (Olbija, Italija); Vadis Srl (Valedorija, Italija); Macpep Srl (Sorsas, Italija); San Marco Srl (Algheras); Due Lune SpA (Milanas, Italija); Nicos Residence Srl (Santa Tereza di Galūra); Rosa Murgese (Iglezijus, Italija); Mavi Srl (Arcakena); Hotel Mistral di Bruno Madeddu & C. Sas (Algheras); L’Esagono di Mario Azara & C. Snc (San Teodoras, Italija); Le Buganville di Cogoni Giuseppe & C. Snc (Vilazimiusas, Italija) ir Le Dune di Stefanelli Vincenzo & C. Snc (Arbusas, Italija), atstovaujamos advokatų G. Dore, F. Ciulli ir A. Vinci

Dalykas

Prašymas panaikinti 2008 m. liepos 2 d. Komisijos sprendimą 2008/854/EB dėl pagalbos schemos „1998 m. regionų įstatymas Nr 9 — neteisėtas pagalbos N 272/98 taikymas“ C-1/04 (ex NN 158/03 ir CP 15/2003) (OL L 302, p. 9), kuria Regione autonoma della Sardegna suteikė subsidijas pradinėms investicijoms viešbučių pramonės sektoriuje Sardinijoje

Sprendimo rezoliucinė dalis

1. Sujungti bylas T-394/08, T-408/08, T-453/08 ir T-454/08 galutiniam sprendimui priimti.

2. Atmesti ieškinius.

3. Ieškovai padengia Komisijos bylinėjimosi išlaidas, išskyrus tas, kurias ji jos patyrė dėl įstojimo į bylą, ir visas savo išlaidas.

4. Į bylą T-394/08 įstojusios šalys padengia savo ir Komisijos su įstojimu į bylą susijusias bylinėjimosi išlaidas ir visas savo išlaidas.

(1) OL C 285, 2008 11 8.
LT Europos Sąjungos oficialusis leidinys C 160/15

2011 m. balandžio 13 d. Bendrojo Teismo sprendimas byloje Far Eastern New Century prieš Tarybą

(Byla T-167/07) (1)

(Dempingas - Polietileno tereftalato importas iš Taivano - Dempingo skirtumo nustatymas - Asimetrinis skaičiavimo metodas - Eksporto kainų, kurios skiriasi pagal pirkėjus ir laikotarpius, struktūra - Dempingo skirtumas, kurio reali apimtis negali būti nustatoma pagal simetrinius skaičiavimo metodus - Pareiga motyvuoti)

2011/C 160/17

Proceso kalba: anglų

Šalys

Ieškovė: Far Eastern New Century Corp., buvusi Far Eastern Textile Ltd (Taipei, Taivanas), atstovaujama advokato P. De Baere

Atsakovė: Europos Sąjungos Taryba, atstovaujama J.-P. Hix ir B. Driessen, padedamų advokato G. Berrisch

Atsakovės pusėje į bylą įstojusi šalis: Europos Komisija, iš pradžių atstovaujama H. van Vliet et K. Talabér-Ritz, vėliau — H. van Vliet ir M. França

Dalykas

Prašymas panaikinti 2007 m. vasario 22 d. Tarybos reglamentą (EB) Nr. 192/2007, nustatantį galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui (PET) pasibaigus priemonių galiojimo termino peržiūrai ir dalinei tarpinei peržiūrai pagal Reglamento (EB) Nr. 384/96 11 straipsnio 2 dalį ir 11 straipsnio 3 dalį, (OL L 59, p. 1).

Sprendimo rezoliucinė dalis

1. Atmesti ieškinį.

2. Far Eastern New Century Corp. padengia savo ir Europos Sąjungos Tarybos bylinėjimosi išlaidas.

3. Europos Komisija padengia savo bylinėjimosi išlaidas.

(1) OL C 170, 2007 7 21.
LT Europos Sąjungos oficialusis leidinys C 209/7

2012 m. birželio 5 d. Bendrojo Teismo sprendimas byloje Imperial Chemical Industries prieš Komisiją

(Byla T-214/06) (1)

(Konkurencija - Karteliai - Metakrilatų rinka - Sprendimas, kuriuo konstatuojamas EB 81 straipsnio ir EEE susitarimo 53 straipsnio pažeidimas - Dalyvavimas pažeidimo epizode - Teisė į gynybą - Baudos - Pareiga motyvuoti - Pažeidimo sunkumas - Atgrasomasis poveikis - Vienodas požiūris - Proporcingumas - Gero administravimo principas - Bendradarbiavimas per administracinę procedūrą - Procedūros trukmė - Protingas terminas)

2012/C 209/10

Proceso kalba: anglų

Šalys

Ieškovė: Imperial Chemical Industries Ltd, buvusi Imperial Chemical Industries plc (Londonas, Jungtinė Karalystė), atstovaujama iš pradžių QC D. Anderson, advokatų H. Rosenblatt, B. Lebrun, solisitorių W. Turner, S. Berwick ir T. Soames, vėliau — advokatų R. Wesseling ir C. Swaak, ir galiausiai advokatų R. Wesseling, C. Swaak ir F. ten Have

Atsakovė: Europos Komisija, atstovaujama iš pradžių V. Bottka, I. Chatzigiannis ir F. Amato, vėliau V. Bottka, I. Chatzigiannis ir F. Arbault, ir galiausiai V. Bottka ir J. Bourke

Dalykas

Prašymas panaikinti 2006 m. gegužės 31 d. Komisijos sprendimo C(2006) 2098 galutinis dėl procedūros pagal EB 81 straipsnį ir EEE susitarimo 53 straipsnį (Byla COMP/F/38.645 — Metakrilatai) 2 straipsnio c dalį, arba, nepatenkinus šio prašymo, sumažinti pagal šią nuostatą skirtą baudą.

Rezoliucinė dalis

1. Atmesti ieškinį.

2. Imperial Chemical Industries Ltd padengia bylinėjimosi išlaidas.

(1) OL C 237, 2006 9 30.
2.

Nurodyti Zhejiang Aokang Shoes Co., Ltd ir Wenzhou Taima Shoes Co., Ltd padengti savo bei Europos Sąjungos Tarybos bylinėjimosi išlaidas.
LT Europos Sąjungos oficialusis leidinys C 193/17

2009 m. liepos 1 d. Pirmosios instancijos teismo sprendimas byloje ISD Polska ir kt. prieš Komisiją

(Sujungtos bylos T-273/06 ir T-297/06) (1)

(Valstybės pagalba - Pagalbos restruktūrizavimui schema, kurią Lenkijos Respublika skyrė plieno gamintojui - Sprendimas, kuriuo pagalba pripažinta iš dalies nesuderinama su bendrąja rinka ir kuriuo nurodyta ją susigrąžinti - Protokolas Nr. 8 dėl Lenkijos plieno pramonės restruktūrizavimo - Ieškinys dėl panaikinimo - Teisė pareikšti ieškinį - Ieškinio pareiškimo terminas - Priimtinumas - Teisėti lūkesčiai - Reglamento (EB) Nr. 659/1999 14 straipsnio 1 dalis - Palūkanų norma, taikytina grąžinant nesuderinamą pagalbą - Pareiga glaudžiai bendradarbiauti su valstybe nare - Sudėtinių palūkanų norma - Reglamento (EB) Nr. 794/2004 9 straipsnio 4 dalis ir 11 straipsnio 2 dalis)

2009/C 193/23

Proceso kalba: prancūzų

Šalys

Ieškovės byloje T-273/06: ISD Polska sp. z o.o. (Varšuva, Lenkija) ir Industrial Union of Donbass Corp. (Doneckas, Ukraina), iš pradžių atstovaujamos advokatų C. Rapin ir E. Van den Haute, vėliau C. Rapin, E. Van den Haute ir C. Pétermann

Ieškovė byloje T-297/06: ISD Polska sp. o.o. (buvusi Majątek Hutniczy sp. z o.o.) (Varšuva) iš pradžių atstovaujama advokatų C. Rapin ir E. Van den Haute, vėliau C. Rapin, E. Van den Haute ir C. Pétermann

Atsakovė: Europos Bendrijų Komisija, atstovaujama C. Giolito et A. Stobiecka-Kuik

Dalykas

Prašymai iš dalies panaikinti 2005 m. liepos 5 d. Komisijos sprendimą 2006/937/EB dėl valstybės pagalbos Nr. C 20/04 (ex NN 25/04) plieno gamintojui Huta Częstochowa S.A. (OL L 366, 2006, p. 1) tiek, kiek tam tikra pagalba juo pripažinta nesuderinama su bendrąja rinka ir Lenkijos Respublikai nurodyta ją susigrąžinti.

Sprendimo rezoliucinė dalis

1. Atmesti ieškinius.

2. Priteisti iš ISD Polska sp. z o.o. ir Industrial Union of Donbass Corp. bylinėjimosi išlaidas.

(1) OL C 294, 2006 12 2.
LT Europos Sąjungos oficialusis leidinys C 8/11

2007 m. lapkričio 27 d. Pirmosios instancijos teismo sprendimas Pitsiorlas prieš Tarybą ir ECB

(Sujungtos bylos T-3/00 ir T-337/04) (1)

(Teisė susipažinti su dokumentais - Bazelio-Niborgo susitarimas - Ieškinys dėl panaikinimo - Ginčytini teisės aktai - Motyvavimas - Prieštaravimas dėl teisėtumo - Sprendimas 93/731/EB - Europos centrinio banko darbo reglamentas - Ieškinys dėl žalos atlyginimo - Bendrijos deliktinė atsakomybės už institucijų neteisėtais veiksmais padarytą žalą - Žala - Priežastinis ryšys)

(2008/C 8/19)

Proceso kalba: graikų

Šalys

Ieškovas: Athanasios Pitsiorlas (Salonikai, Graikija), atstovaujamas advokato D. Papafilippou

Atsakovai: Europos Sąjungos Taryba, iš pradžių atstovaujama M. Bauer, S. Kyriakopoulou ir D. Zachariou, vėliau M. Bauer ir D. Zachariju, ir Europos centrinis bankas, iš pradžių atstovaujamas C. Zilioli, C. Kroppenstedt ir P. Vospernik, vėliau C. Zilioli, C. Kroppenstedt, F. Athanasiou ir S. Vuorensola, galiausiai C. Zilioli, C. Kroppenstedt ir F. Athanasiou byloje T-3/00, ir C. Kroppenstedt, F. Athanasiou ir P. Papapaschalis byloje T-337/04

Bylos dalykas

Pirma, prašymas panaikinti Tarybos ir Europos centrinio banko sprendimus, kuriais atmetami ieškovo prašymai susipažinti su 1987 m. rugsėjo mėnesio Bazelio–Niborgo susitarimu susijusiais dokumentais, ir, antra, prašymas atlyginti nuostolius su palūkanomis.

Sprendimo rezoliucinė dalis

1. Panaikinti 1999 m. spalio 21 d. Valdančiosios tarybos sprendimą, kurį Athanasios Pitsiorlas gavo Europos centrinio banko (ECB) 1999 m. lapkričio 8 d. laišku.

2. Atmesti likusią ieškinio dėl panaikinimo dalį.

3. Atmesti ieškinį dėl žalos atlyginimo.

4. ECB, Taryba ir ieškovas padengia savo bylinėjimosi išlaidas bylose T-3/00 ir T-337/04. Taryba padengia savo ir ieškovo bylinėjimosi išlaidas byloje C-193/01 P.

(1) OL C 122, 2000 4 29.
—

Ieškovas teigia, kad ginčijamas sprendimas yra neteisėtas, nes Europos parlamentas, automatiškai perkėlęs sprendimą, taigi ir perskaičiavęs ieškovo pensiją pagal naują metodą atgaline data ir su nuolatinėmis pasekmėmis (tai tiesiogiai paveikė teisę į pensiją), pažeidė teisinio saugumo principą, kuris neleidžia pažeisti įgytų teisių, be to, atitinka Parlamento narių statuto 28 straipsnį ir SĮT sprendimo 75 straipsnį, ir teisėtų lūkesčių apsaugos principą, neleidžiantį sumažinti ar pakeisti pensijų. Be to, kadangi jis taikomas tik buvusiems Europos Parlamento nariams iš Italijos, vieninteliams priemonės, pagal kurią atgaline data pagal įmokų metodą perskaičiuojamos pensijos, įgytos, kai Italijoje dar nebuvo įvestas įmokų metodas, šis perskaičiavimas taip pat akivaizdžiai prieštarauja lygybės principui, nes juo sukuriama neteisėta diskriminacija, palyginti su buvusiais Europos Parlamento nariais iš kitų šalių, Europos Parlamento nariais, išrinktais po 2009 m., ir apskritai visais kitais piliečiais, kuriems toks sumažinimas netaikomas.